《偈颂一百六十九首 其一五○》
宋代·释智朋

火就燥，水流湿。问十答百，问一答十。达磨答甚老臊胡，临济未答白拈贼。

今日为汝一划划断，且道既答冬瓜，为什么夏里吃。

作者简介：释智朋，四明（今浙江宁波）人，俗姓黄。居衡州华药寺，建康清凉寺。高宗绍兴七年（一一三七）住婺州天宁寺（《罗湖野录》卷四），后退居明州瑞岩。为青原下十三世，宝峰照禅师法嗣。事见《五灯会元》卷一四。